stanford-oval/wikipedia huggingface dataset:
אחד מאיתנו משקר (סדרת טלוויזיה)
ביקורות

לפני שידור הבכורה של הסדרה, המבקרים קיבלו את שלושת הפרקים הראשונים לביקורת. ג'ון אנדרסון מהוול סטריט ג'ורנל, אמר שקשה לסווג את הסדרה וכתב, "מה שמייחד את הסדרה הוא האופן שבו היא מטפלת בנקודות העלילה השונות שלה, ללא צורך בהסברים או בפיתוח נרטיבי. אנחנו לא צריכים את כל זה. המסקנה תהיה הפתעה, מניחים. אבל ההגעה לשם היא, כפי שאומרים בשיעורי צרפתית, דז'ה וו."  בראד ניוסום, כתב בעיתון "סידני מורנינג הראלד", שהסיפור "מתאים במיומנות את מאזן החשדות שלו כדי לשמור על דברים מעניינים, אבל אלו מק'קנה וואן גרוטל שבאמת מושכים את הפוקוס".
תמי בן-עמי

| --- | --- |

 לידה:  1955 רמלה, ישראל 
 פטירה:  22 ביולי 1995 (בגיל 40 בערך) 
 מדינה:  ישראל 
 
קברה של תמי בן עמי - בית עלמין גורדון החדש, ראשון לציון
תמי בן-עמי (1955 – 22 ביולי 1995) הייתה דוגמנית ישראלית בולטת בשנות ה-80 של המאה ה-20.
ביוגרפיה

נולדה בשם תמי בן חמו למיכל וליצחק וגדלה ברמלה. היו לה עוד ארבע אחיות.
החלה לדגמן החל מ-1972 וזכתה במקום השני בתחרות "נסיכת ישראל", מטעם מגזין "את".
בשנת 1973 התגייסה לצה"ל ושירתה בחיל השלישות.
ב-1974 זכתה בתואר "מלכת המים" של השבועון "העולם הזה".
משנת 1976 ועד אמצע שנות ה-80 הייתה בת זוגו של הכדורסלן האמריקאי אולסי פרי.
בתחילת 1979 נתבקשה בן עמי להשתתף בסרט דיזנגוף 99. באותה השנה הופיעה יחד עם אולסי פרי בתפקיד אורח בסרטו של זאב רווח, לא לעלות יותר.
משנת 1980 נבחרה לדגמן את בגדי הים של "גוטקס", והייתה לדוגמנית הבית הראשונה של החברה.
ב-1990 נולד לה ולבן זוגה קובי זר בן.
בשנת 1992 השיקה בן-עמי קו מוצרי קוסמטיקה וקולקציית בגדים הנושאים את שמה.
בשנת 1994 חלתה בן-עמי בסרטן צוואר הרחם ונפטרה מהמחלה ב-22 ביולי 1995, והובאה למנוחות בבית העלמין גורדון החדש בראשון לציון.
לאחר מותה הוקם על שמה גן ציבורי בעיר הולדתה רמלה.
באפריל 2008 שודר בשידורי קשת הסרט התיעודי של הבמאי יוסי קורנויץ "המסלול הקצר, סיפורה של תמי בן עמי".
הערות שוליים

↑  איתי יעקב, הדיווה הגדולה מן החלומות, באתר nrg‏, 15 ביולי 2005
↑  מלכה קצוצת-שיער, "העולם הזה", גיליון 1934 מ-23 בספטמבר 1974, עמוד 37
↑  יומולדת דיסקו לשדרן הפזמונים, מעריב, 4 בדצמבר 1978
↑  תמונה, מעריב, 28 בפברואר 1979
↑  המיני של שנות ה-80, דבר, 1 בפברואר 1980
↑  תמר אבידר, הנבחרים שלי, מעריב, 2 בינואר 1984
↑  רייס כדורסלן חופשי, מעריב, 12 באוגוסט 1984
↑  הדוגמנית הגבוהה יוצאת לדיזנגוף, מעריב, 25 בינואר 1979
↑  עור לגויים, דבר, 14 בפברואר 1979
↑  עליזה ולך, האוזן, דבר, 20 באפריל 1979
| --- | --- |
בקרת זהויות :  NLI: 987007414844505171  VIAF: 41156218336204740469   WorldCat (עם VIAF): 41156218336204740469 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
הפלקון וחייל החורף

| --- | --- |

כרזת הסדרה בעברית
 מבוסס על:  הדמויות הפלקון וחייל החורף מאת סטן לי וג'ק קירבי
 סוגה:  סדרת דרמה, סדרת גיבורי על, סרט חבר'ה 
 יוצרים:  מלקולם ספלמן 
 כותבים:  מלקולם ספלמן ודרק קולסטאד
 בימוי:  קארי סקוגלנד 
 שחקנים:  סבסטיאן סטן אנתוני מאקי ואייט ראסל ארין קלימן דני רמירז דניאל בריהל אמילי ואן קאמפ ג'וליה לואי-דרייפוס דון צ'ידל
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  6
 תוכנית מקור:  כרונולוגית (MCU): "וונדה-ויז'ן" כרונולוגית מבחינה עלילתית: "הנוקמים: סוף המשחק"
 תוכנית המשך:  כרונולוגית (MCU): "לוקי"
 הפקה
 מפיק:  קווין פייגי 
 מפיקים בפועל:  קווין פייגי זואי נגלהוט מלקולם ספלמן
 חברת הפקה:  אולפני מארוול 
 הפצה:  חברת וולט דיסני
 אתר צילומים:  אטלנטה, פראג 
 צלמים:  P. J. Dillon 
 מוזיקה:  הנרי ג'קמן 
 אורך פרק:  54.5 דק' 
 שידור
 רשת שידור:  דיסני+ 
 תקופת שידור מקורית:  19 במרץ – 23 באפריל 2021
 קישורים חיצוניים
 אתר רשמי
 דף התוכנית ב-IMDb
 
הפלקון וחייל החורף (באנגלית: Marvel's The Falcon And The Winter Soldier) היא מיני-סדרת לייב אקשן אמריקאית, שעלתה לשידור ב-19 במרץ 2021 בשירות הסטרימינג דיסני+ של אולפני דיסני, ונמשכה כשישה פרקים עד ל-23 באפריל 2021. הסדרה מבוססת על דמויותיהם הבדיוניות של סאם וילסון/פלקון וג'יימס בארנס/חייל החורף מחוברות הקומיקס קפטן אמריקה. הסדרה מתרחשת בהמשכיות של היקום הקולנועי של מארוול לאחר מאורעות הסרט "הנוקמים: סוף המשחק", ואנתוני מאקי וסבסטיאן סטן שבים לגלם את דמויותיהם. הסדרה מופקת בידי אולפני מארוול, תחת יצירתו של מלקולם ספלמן ובימויה של הבמאית הקנדית קארי סקוגלנד.
שלב הצילומים החל ב-21 באוקטובר 2019 באטלנטה, ג'ורג'יה.
עלילה

בהמשך לעלילות "הנוקמים: סוף המשחק", סם וילסון מנסה להיכנס לנעליו הגדולות של סטיב רוג'רס בהסתגלותו לתפקידו החדש כקפטן אמריקה, לאחר שהסכים לקבל את הכבוד ואת נטל התפקיד הכה חשוב הזה מידיו של רוג'רס המזדקן שפרש מתפקידו בסוף אירועי "הנוקמים: סוף המשחק", אירוע שגם התרחש בקומיקס. במקביל, ג'יימס "באקי" בארנס, לאחר שחברו הטוב ביותר פרש מתפקידו, יאלץ להסתגל לעולם המודרני והחדש ולנסות להסתדר ולהתמודד עם דברים שונים שיעברו עליו ועם הרצון לנסות לפתוח דף חדש ונקי לאחר שמרבית חייו שירת את ארגון הידרה תחת זהות של שכיר חרב בשם "חייל החורף".
שחקנים ודמויות

סבסטיאן סטן - באקי בארנס/חייל החורף/הזאב הלבן, חברו הטוב ביותר של סטיב רוג'רס עוד מימי מלחמת העולם השנייה, אשר מוחו נשטף והפך למתנקש חסר מעצורים בעל יד קיברנטית, יכולת פיזית חזקה וידע בתפעול כלי נשק מכל מיני סוגים. עבד בעבר בשירות הידרה, אך חזר למוטב והוא מנסה להסתגל למציאות החדשה. לוחם חזק ביותר ויעיל מאוד, עובד עם הנוקמים, ונמצא בצד של הטובים.
אנתוני מאקי - סם וילסון/פלקון/קפטן אמריקה, קצין לשעבר ביחידת חילוץ ורפואה של חיל האוויר של ארצות הברית המשתמש ברתמת תעופה בעלת כנפיים המאפשרת לו לעוף. חבר טוב של סטיב רוג'רס, שהוריש לו את המגן והזהות של קפטן אמריקה בסוף "הנוקמים: סוף המשחק".
ואייט ראסל - ג'ון ווקר/קפטן אמריקה/סוכן ארצות הברית, קצין בכיר ומעוטר בצבא ארצות הברית אשר נבחר בידי ממשלת ארצות הברית להיות קפטן אמריקה החדש. מנסה להצטרף למאבקם של וילסון ובארנס, בהאמינו שהוא מחזיק בערכים אמריקנים גבוהים יותר ממה שהחזיק רוג'רס. יוצר הסדרה ספלמן תיאר את הדמות כאדם שעשה את כל מה שמדינתו ביקשה, וכעת הוא ניצב בפני מציאות שבה חייו ותחושת המחויבות שלו מאותגרים ומערערים את שלוותו. ראסל הוסיף על כך וציין שווקר הוא איש ממסדי שצריך לנווט לתוך "האזורים האפורים" כדי לבצע את המשימה - משהו שאותו רוג'רס לא היה מסוגל לעשות עקב מחויבותו המוסרית והאתית. הוא אהב את הדיכוטומיה של הדמות, והיה לו מרווח לעצב את הדמות מאחר שזוהי הופעתו הראשונה של ווקר ביקום הקולנועי. ספלמן ציין שהדמות שואבת השראה מדמות הקומיקס, שנטלה את שם הקוד סוכן ארצות הברית, אך הסדרה שינתה את הפוקוס על הדמות כדי להעניק לה יותר עומק.
ארין קלימן - קרלי מורגנטאו, מנהיגה של קבוצה אנרכיסטית ואנטי-פטריוטית בשם מרסקי הדגלים. הנבלית הראשית של הסדרה.
דני רמירז - חואקין טורס, לוטננט ראשון בחיל האוויר של ארצות הברית שמשרת כחלק מצוות החיפוי של וילסון וחוקר את מרסקי הדגלים.
ג'ורג' סנט-פייר - ג'ורג' באטרוק, שכיר חרב ואמן הקיקבוקס הצרפתי סבאט. סנט-פייר שב לגלם את הדמות אותה גילם בסרט "קפטן אמריקה: חייל החורף".
אדפרו אודויה - שרה וילסון, אחותו של סאם שמנהלת את עסק הדגים של המשפחה בלואיזיאנה.
אמילי ואן קאמפ - שרון קרטר/סוחרת הכוח, סוכנת S.H.I.E.L.D. לשעבר ואחייניתה של פגי קרטר. מאז שנראתה לאחרונה ב"קפטן אמריקה: מלחמת האזרחים" היא נמלטת מהחוק.
דניאל בריהל - הלמוט זמו, אזרח המדינה הבדיונית סוקוביה אשר איבד את משפחתו באירועי הקרב של הנוקמים נגד אולטרון בסרט "הנוקמים: עידן אולטרון". הופיע בסרט "קפטן אמריקה: מלחמת האזרחים" כדמות מסתורית המנסה לפרק את הנוקמים מבפנים. בסדרה זו, זמו יעטה את המסכה הסגולה האייקונית מהקומיקס.
פלורנס קסומבה - איו, חברת הדורה מילאג'ה, הכוחות המיוחדים של ואקאנדה.
ג'וליה לואי-דרייפוס - ולנטינה אלגרה דה לה פונטיין, קונטסה הנפגשת עם ג'ון ווקר ומעניקה לו את שם הקוד "סוכן ארצות הברית". המפיק בפועל נייט מור תיאר את לה פונטיין כגרסה מצחיקה אך אפלה יותר של ניק פיורי, שמחזיקה סודות ופועלת בתחום האזורים האפורים של המוסריות. הנבלית המשנית של הסדרה.
דון צ'ידל שב לגלם את דמותו של ג'יימס "רודי" רודס בהופעת קמע מסרטי היקום הקולנועי. בנוסף, דזמונד צ'יאם, דני דיט ואינדיה בוסי מגלמים את חברי מרסקי הדגלים דוביץ', גיגי ודידי. איימי אקינו מגלמת את ד"ר ריינור, הפסיכולוגית של בארנס. קליי בנט מגלם את למאר הוסקינס/באטלסטאר, שותפו של ג'ון ווקר. קארל למבלי ואלייג'ה ריצ'רדסון מגלמים את איזאיה בראדלי ואת נכדו, איליי בראדלי, בהתאמה.
הערות שוליים

↑  Erin Carson, The Falcon and the Winter Soldier: Plot, cast, where to watch, release date and more, CNET (באנגלית)
↑  אירועי הנוקמים: סוף המשחק
↑  The Falcon and the Winter Soldier team tees up what's next for that masked militia, Nick Romano, March 19th 2021
↑  The Falcon and the Winter Soldier's Wyatt Russell on how his Captain America differs from Steve Rogers, Nick Romano, March 19th 2021
↑  The Falcon and the Winter Soldier Production Brief, March 15th 2021
↑  O Captain, my Captain! How The Falcon and the Winter Soldier confronts the legacy of America's hero, Nick Romano, March 16th 2021
↑  ‘The Falcon and The Winter Soldier’: Julia Louis-Dreyfus Joins as Valentina Allegra de Fontaine, Christine Dinh, April 19th 2021
הסמליל העברי הרשמי של המיני-סדרה
ICarly (סדרת טלוויזיה, 2021)

| --- | --- |

כותרת הפתיחה
 מבוסס על:  הסדרה "ICarly" מאת דן שניידר
 שיר הנושא:  "Leave It All to Me" בביצוע מירנדה קוסגרוב ודרייק בל
 סוגה:  דרמה קומית קומדיית מצבים
 יוצרים:  עלי שוטן
 שחקנים:  מירנדה קוסגרוב ג'רי טריינור נייתן קרס לייסי מוזלי ג'יידין טריפלט
 ארץ מקור:  ארצות הברית 
 שפות:  אנגלית 
 מספר עונות:  3 
 מספר פרקים:  33 (נכון ל־27 ביולי 2023) 
 תוכנית מקור:  "iCarly" ‏(2007–2012)
 הפקה
 מפיק:  ג'רי טריינור אליסה ורדנבורג
 מפיקים בפועל:  עלי שוטן מירנדה קוסגרוב
 חברת הפקה:  Awesomeness Nickelodeon Productions
 הפצה:  פרמאונט+ 
 אתר צילומים:  לוס אנג'לס 
 שידור
 רשת שידור:  פרמאונט+
 תקופת שידור מקורית:  17 ביוני 2021 – 27 ביולי 2023 
 קישורים חיצוניים
 אתר רשמי
 דף התוכנית ב-IMDb
 
iCarly היא סדרת דרמה קומית אמריקאית, הממשיכה את עלילותיה של סדרת הטלוויזיה באותו השם שהופקה על ידי ניקלודיאון ושודרה בשנת 2007. בסדרה מככבים מירנדה קוסגרוב, ג'רי טריינור ונייתן קרס, ששבים לגלם את דמויותיהם מהסדרה המקורית.
הסדרה עלתה לשידור בשירות הזרמת המדיה "פרמאונט+" ב-17 ביוני 2021. ביולי 2021, נמסר כי הסדרה חודשה לעונה שנייה.
צוות השחקנים והדמויות > דמויות ראשיות

מירנדה קוסגרוב – קרלי שיי
ג'רי טריינור – ספנסר שיי, אחיה הגדול של קרלי ואמן עשיר.
נייתן קרס – פרדי בנסון, שכנה וידידה של קארלי, שאחראי על הפקת התוכנית "iCarly".
לייסי מוזלי – הארפר ריינס, שותפתה לחדר של קרלי, ובריסטה השואפת להיות מעצבת אופנה מוצלחת.
ג'יידן טריפלט – מיליסנט בנסון, בתו החורגת והסרקסטית של פרדי מנישואיו הכושלים לגוון.
צוות השחקנים והדמויות > דמויות אורחות

מרי שיר – מריסה בנסון, אמו של פרדי ושכנתו של ספנסר.
ריד אלכסנדר – נבל פפרמן, הנמסיס הקבוע של קרלי, ומבקר תוכניות רשת לשעבר.
דניאל מורו – נורה דרשליט, מעריצת-על של "iCarly", שניסתה בעבר לחטוף את קרלי ופרדי.
ג'וזי טוטה – וילו, משפיענית שמשתתפת בתערוכה של ספנסר.
אלכס וסאבי – משפיען המשתתף בתערוכה של ספנסר.
טים רוס – טד פרנקלין, מנהל תיכון רידג'ווי לשעבר, בו למדו קרלי ופרדי.
אמנדה סרני – הרמוני
סקיי טאונסנד – קיקי, מדריכת תנועת הצופות "בנות השמש", בה מיליסנט משתתפת.
כריסטין טיילור – ארגנטינה
כרמלה זומבאדו – גוון, אמה של מיליסנט ואשתו לשעבר של פרדי.
דרו רוי – גריפין, בן זוגה לשעבר של קרלי.
אסתר פוביצקי – ברוק, חברתן המשותפת של קרלי והארפר.
ליריק לואיס – מייב, דודניתה של הארפר.
קונור הסטינג –  בו, חבר לשעבר של קרלי, מופיע בעיקרה במהלך העונה הראשונה
הפקה > פיתוח

בדצמבר 2020, הוכרז על הפקת סדרה שתמשיך את עלילת קומדיית המצבים לנוער "iCarly", שתופק על ידי המפיקים בפועל ג'יי קוגן ועלי שוטן. בהמשך נמסר כי קוסגרוב, קרס וטריינור עתידים לשוב לגלם את דמויותיהם מהסדרה המקורית. בפברואר 2021, דווח כי קוגן עזב את הפרויקט בעקבות אי-הסכמה אמנותית על הפקת הסדרה עם קוסגרוב. מאוחר יותר, באותו החודש, אישרה ג'נט מקארדי שהיא לא תשוב לגלם את דמותה של סאם פאקט, כתוצאה מהפסקה שלקחה מקריירת המשחק שלה. עוד נחשף כי לסדרה הוזמנו 13 פרקים, ושפרק הפיילוט, שנכתב על ידי קוגן ושוטן, יבוים על ידי פיל לואיס. במאי 2021, נחשף שהסדרה תעלה לשידור ב-17 ביוני 2021, יחד עם תמונה ראשונה מתוך הסדרה. ב-1 ביוני 2021, הופץ הקדימון הרשמי הראשון של הסדרה.
הפקה > ליהוק

במרץ 2021, נמסר כי לייסי מוזלי לוהקה לגילום דמותה של הרפר, שותפתה לחדר של קרלי וחברתה הטובה ביותר, וכי ג'יידין טריפלט לוהקה לגילום דמותה של מיליסנט, בתו החורגת הנמרצת והאובססיבית למדיה חברתית של פרדי. ליהוקה של מוזלי זכה לביקורות שליליות ובעלות אופי גזעני מצד מעריצים שראו בה תחליף לדמותה של סאם פאקט מהסדרה המקורית. התסריטאית פרנצ'סקה רמזי צייצה בתגובה, כי "דמותה של [מוזלי] הארפר לא מחליפה את דמותה של סאם [מקארדי מהסדרה המקורית]."
הפקה > צילומים

צילומי העונה הראשונה החלו במרץ 2021, והסתיימו ב-25 ביוני 2021. צילומי העונה השנייה עתידים להתחיל בסתיו 2021.
שידור

שלושת הפרקים הראשונים עלו לשידור ב-17 ביוני 2021. כששאר הפרקים הבאים עולים לשידור בפורמט שבועי.
ביקורות

באתר הביקורות "Rotten Tomatoes" הסדרה זכתה לציון של 100% על בסיס על 7 ביקורות, עם דירוג ממוצע של 6.67/10.
פרסים ומועמדויות

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס בחירת הילדים של ניקלודיאון | 13 ביולי 2024 | תוכנית טלוויזיה משפחתית אהובה | "ICarly" | מועמדות |  |
| פרס בחירת הילדים של ניקלודיאון | 13 ביולי 2024 | כוכב טלוויזיה אהוב (משפחה) | ג'רי טריינור | מועמדות |  |
| פרס בחירת הילדים של ניקלודיאון | 13 ביולי 2024 | כוכבת טלוויזיה אהובה (משפחה) | מירנדה קוסגרוב | זכייה |  |
| פרס בחירת הילדים של ניקלודיאון | 13 ביולי 2024 | כוכבת טלוויזיה אהובה (משפחה) | לייסי מוזלי | מועמדות |  |
הערות שוליים

↑  Fuentes, Tamara (June 3, 2021). "Exclusive: Miranda Cosgrove Reveals She Fought Hard to Keep Original iCarly Theme Song in New Revival". Seventeen. Retrieved June 3, 2021.
↑  iCarly [@iCarly] (June 9, 2021). "some things are meant to be. here's your first look at the new #iCarly opening]". Retrieved June 9, 2021 – via Instagram.
1 2 3  Del Rosario, Alexandra; Andreeva, Nellie (March 18, 2021). "iCarly: Laci Mosley & Jaidyn Triplett Join Cast As Paramount+ Revival Starts Production". Deadline Hollywood. Retrieved March 18, 2021.
1 2 3 4 5  Yang, Rachel (May 14, 2021). "Miranda Cosgrove reveals iCarly premiere date, talks set photos and characters 10 years later". Entertainment Weekly. Retrieved May 14, 2021.
↑  Caruso, Nick (July 15, 2021). "iCarly Renewed for Season 2". TVLine. Retrieved July 15, 2021.
↑  Dominguez, Noah (May 16, 2021). "Paramount+'s iCarly Revival Reveals an Updated Set". CBR. Retrieved May 25, 2021.
↑  Porter, Rick (December 9, 2020). "iCarly Reboot Scores Series Pickup at Paramount+". The Hollywood Reporter. Retrieved March 31, 2021.
↑  Petski, Denise (December 9, 2020). "iCarly Revival With Original Stars Miranda Cosgrove, Jerry Trainor & Nathan Kress Ordered By Paramount+". Deadline Hollywood. Retrieved December 10, 2020.
↑  Andreeva, Nellie (February 25, 2021). "iCarly: Jay Kogen Exits As Co-Showrunner Of Revival Series For Paramount+". Deadline Hollywood. Retrieved February 26, 2021.
↑  Respers France, Lisa (March 3, 2021). "Jennette McCurdy, iCarly star, has quit acting and resents her career". CNN. Retrieved March 6, 2021.
↑  Maas, Jennifer (May 6, 2021). "iCarly Revival to Debut on Paramount+ in June". TheWrap. Retrieved May 6, 2021.
1 2  Shanfeld, Ethan (June 1, 2021). "'iCarly' Revisits Influencer Culture in Revival Trailer". Variety. Retrieved June 1, 2021.
↑  Haylock, Zoe (May 17, 2021). "iCarly Revival Defends New Star Laci Mosley From Racist Attacks". Vulture. Retrieved May 18, 2021.
↑  Kress, Nathan [@nathankress] (June 26, 2021). "Yesterday, we wrapped Season 1 of iCarly..." Retrieved June 26, 2021 – via Instagram.
↑  Petski, Denise (July 15, 2021). "iCarly Renewed For Season 2 By Paramount+". Deadline Hollywood. Retrieved July 16, 2021.
↑  "iCarly: Season 1". Rotten Tomatoes. Fandango Media. Retrieved July 8, 2021.
↑  Every Kids’ Choice 2024 Winner!, Nick (באנגלית)
צבי טיבריו קלר

| --- | --- |

 לידה:  6 במאי 1932 טינקה, מחוז ביהור, אז ממלכת רומניה 
 פטירה:  20 בינואר 2017 (בגיל 84) רמת גן, ישראל 
 תקופת הפעילות:  1965–2017 (כ־52 שנים)
 
צבי טיבריו קלר (6 במאי 1932 – 20 בינואר 2017) היה צלם, חוקר תרבות ואיש חינוך ישראלי. בשנת 2003 קיבל את תואר אביר "מסדר כוכב הסולידריות האיטלקי".
ביוגרפיה

צבי טיבריו קלר נולד ב-1932 בכפר טינקה (אנ') בחבל ביהור (אנ'), אשר באזור פרטיום, כיום בטרנסילבניה שברומניה. בן שני להוריו, יוסף ואילנה, אח לאווה ואלה. הוא למד הנדסת מכונות באוניברסיטה הטכנית בקלוז'-נאפוקה (אנ'). הוא עלה עם משפחתו לישראל במאי 1962, תוך כדי ויתור על ממונם, רכושם ואזרחותם הרומנית.
מיד עם עלייתו לישראל, הוא החל לעבוד כמורה למקצועות טכניים, בבית ספר אורט בנתניה ושנה לאחר מכן, עבר לעבוד כמורה וכמחנך בתיכון אורט אשר שרר בהרצליה. הוא עבד כמורה וכמחנך, במשך 36 שנים, עד פרישתו לגמלאות.
במהלך השנים בהן עבד כמורה, הוא הפך את התחביב שלו, כצלם אומנות ותרבות, למקצוע אותו לימד, בנוסף למקצועות הטכניים והפיזיקה. הוא הושפע מהצלם הנודע, אנדרה קרטס.
קלר צילם וערך תערוכה על בטהובן שהוצגה בתל אביב, חיפה ובודפשט וכללה כ-30 תחנות חייו של בטהובן ברחבי אירופה, מעיר הולדתו והמקומות בהן שהה.
בשנת 1970, הצטרף כחבר באגודת הצילום של אמריקה ובשנת 1971 הוא השתתף בתחרות צילומים של האגודה ואחד מצילומיו, "נזירה בין עמודי הוותיקן", זכה בפרס ראשון.
לקלר הייתה חיבה מיוחדת לירושלים, אשר במשך שנים הוא צילם בה אתרים ומונומנטים שונים. צילומים אלו, הבשילו לתערוכה שנקראה: "ירושלים של טדי", אשר הוצגה בבניין ימק"א בירושלים.
קלר חקר את הקשר בין רומא העתיקה לירושלים ההיסטורית. הוא ביטא את תובנותיו בצילומים שהבשילו לתערוכה שנושאה היה: "רומא וירושלים", שאף היא הוצגה בבניין ימק"א, בירושלים.
בפריז הציג תערוכה בשם "פריז המונומנטלית", תצלומים על מבנים גדולים וחשובים בעיר.
במרץ 1998, הוזמן קלר, על ידי ראשי עיריות רגנסבורג ופאסאו (אנ'), להציג תערוכת תמונות, אשר נושאה היה: "50 שנה למדינת ישראל".
בספטמבר 2003 הוצגה תערוכה של קלר בלובי האודיטוריום בחיפה במסגרת קונצרט חגיגי של התזמורת הסימפונית חיפה "חגיגה על הדנובה". התמונות בתערוכה הציגו את נופיה של הונגריה ועסקו בחייהם של בארטוק, קודאי ובטהובן, שיצירותיהם נוגנו בקונצרט.
באפריל 2010 התקיימה בספרייה של אוניברסיטת חיפה תערוכת יחיד שלו אשר נקראה "בעקבות גלילאו גליליי ויוהנס קפלר". התערוכה הוצגה במשך כשנתיים והייתה פתוחה למבקרים.
קלר הציג את יצירותיו ביותר מ-30 תערוכות בישראל ומחוצה לה. כיום מרבית תמונותיו נמצאות באוסף בביתו ובהן פורטרטים של מדינאים ואומנים בעלי שם, מרחבי הארץ והעולם.
לאחר מותו, נתרמו חלק קטן מצילומיו הרבים. צילומים אלו, ניתן למצוא בבית החולים "תל השומר", בית חולים "העמק", בית ספר "בן צבי" בקריית אונו, בית ספר "כרמים" בקריית גת, היכל התרבות בחצור הגלילית ותיכון "עודד" בקדימה צורן.
ביוגרפיה > חייו האישיים

קלר נפטר ב-20 בינואר 2017, והובא למנוחות בבית העלמין ירקון . היה נשוי לקטי ולזוג נולדו שתי בנות. הם התגוררו בקריית אונו.
תערוכות יחיד

"ירושלים של טדי" – בית הלוחם חיפה, ינואר 1997
"20 שנה בעקבות בטהובן" – מרכז פליציה בלומנטל למוזיקה, תל אביב, פברואר 1998. בחסות נספחי התרבות של גרמניה ואוסטריה בישראל
"50 שנה למדינת ישראל" – רגנסבורג, גרמניה ופאסאו (אנ'), גרמניה, מרץ 1998
"שלושה בתי אופרה – וינה, פריז, בודפשט" – מרכז פליציה בלומנטל למוזיקה, תל אביב, פברואר 2000
"בעקבות בטהובן" – מוזיאון בטהובן במרטונוואשר (אנ') שליד בודפשט, הונגריה. (תערוכת יחיד של צבי טיבריו קלר מס' 22)
"רומא וירושלים" – בית בלגיה, קמפוס גבעת רם, האוניברסיטה העברית בירושלים, מרץ 2002. התערוכה בחסות שגרירויות הונגריה, איטליה והוותיקן
"לרגל יום השנה ה-70 שלנו" (The Occasion of Our 70th Anniversary) – ימק"א, ירושלים, אפריל 2003. במלאת 70 שנה לבניין ימק"א בירושלים ו-125 שנה לייסוד הארגון כולו.
"נופי רומא" – מוזיאון יהדות לוב, אור יהודה, מאי 2003. התערוכה בחסות שגרירויות הונגריה, איטליה והוותיקן
"חגיגה על הדנובה" – אודיטוריום, חיפה, ספטמבר 2003. בחסות שגרירות הונגריה
"כל הדרכים מובילות לרומא?" מכון ון ליר בירושלים, אפריל 2004 בחסות שגרירות איטליה
"בטהובן בירושלים" – בית בלגיה, האוניברסיטה העברית בירושלים, אוקטובר 2005
"בעקבות גלילאו גליליי ויוהנס קפלר" – ספריית אוניברסיטת חיפה, מרץ 2010
תארים והישגים

בשנת 1971 זכה צילומו "נזירה בין עמודי הוותיקן" בפרס ראשון של אגודת הצילום של אמריקה.
בשנת 2003 קיבל קלר את תואר "אביר מסדר כוכב הסולידריות האיטלקי" מידי שגריר איטליה בישראל.
קיבל תעודת הוקרה מיוחדת ממשלת הונגריה, על תרומתו לחקר התרבות של הונגריה והפצתה של תרבות זו.
גלריה לצילומיו המפורסמים > אישים

שמעון פרס
יצחק רבין
מיכאל גורבצ'וב
מרגרט תאצ'ר
שלמה להט
ארתור מילר
אפרים קישון
ציפי שביט
אילנית
נורית הירש
דן אלמגור (ימין) ודידי מנוסי
אלי יצפאן (ימין) וספי ריבלין
גלריה לצילומיו המפורסמים > אתרים

ראש הנקרה
עקבה
תמנע
ימק"א
הכנסת
טיילת ארמון הנציב
אתר החרמון
בית שערים
לקריאה נוספת

אם בנו היחיד של ואגנר הייתה ממוצא יהודי, עיתון מעריב 16 בדצמבר 1991
ניסים סנואה, צבי קלר – צלם תרבות, עיתון "עולם הצילום והווידאו", גיליון 81, 1996, עמ' 48–49.
שרון פייביש, לודוויג ון בטהובן – אתרים ביוגרפיים, עיתון "עולם הצילום והווידאו", עמ' 8–9.
שרון פייביש, ירושלים של טדי – ב"בית הלוחם" בחיפה, עיתון "עולם הצילום והווידאו", גיליון 83, ינואר – פברואר 1997, עמ' 10.
אורה בינור, 20 שנה בעקבות בטהובן, עיתון מעריב, 18 בפברואר 1998
עטרה מוסקוביץ', מקרית אונו לארמונן של האחיות ברונסוויק – בעקבות בטהובן, עיתון גל גפן – אונו, עמ' 44 גיליון 583, 1 בנובמבר 2001
עטרה מוסקוביץ', התואר "אביר מסדר הסולידריות האיטלקי" – לצלם וחוקר התרבות צבי קלר מקרית אונו, עיתון גל גפן – אונו, עמ' 66 גיליון 688, 20 בנובמבר 2003
חיים אברהם, רומי שלי טיבריוס, עיתון לאשה, 2003, עמ' 68–69.
צילום של צבי טיבריוס קלר: "בני נוער אבלים על יצחק רבין", מופיע בספר "שבילי תרבות", תרבות יהודית-ישראלית לכיתה ז', הוצאת מטח, עמוד 240.
הערות שוליים

1 2  ZVI KELLER Sig. Tiberius - Cavaliere dell'Ordine della Stella d'Italia (già Stella della solidarietà italiana), באתר Scrivi alla Presidenza della Repubblica (באיטלקית)
1 2  צבי טיבריו קלר, באתר מוזיאון ישראל, ירושלים
↑  תיכון בן צבי קריית אונו, באתר הפמפיגוס הישראלי
↑  טיבריו צבי קלר – תרומת תמונות, באתר הפמפיגוס הישראלי
| --- | --- |
בקרת זהויות :  ICIA: 277159  NLI: 987007500803405171  ULAN: 500482715  VIAF: 143161152488035190008   WorldCat (עם VIAF): 143161152488035190008
Y: האיש האחרון (סדרת טלוויזיה)

| --- | --- |

 מבוסס על:  "Y: האיש האחרון" מאת בריאן ק. ווהן ופיה גואררה
 סוגה:  דרמה פוסט-אפוקליפסה
 שחקנים:  בן שנצר דיאן ליין אשלי רומנס דיאנה באנג אוליביה תירלבי ג'וליאנה קנפילד מרין אירלנד אמבר טמבלין פול גרוס אליוט פלטשר
 ארץ מקור:  ארצות הברית ארצות הברית
 שפות:  אנגלית 
 מספר עונות:  1 
 מספר פרקים:  10 (נכון ל־11 באוקטובר 2021) 
 הפקה
 מפיק:  נלי ריד
 מפיקים בפועל:  אלייזה קלארק נינה ג'ייקובסון בראד סימפסון בריאן ק. ווהן מלינה מצוקאס מרי ג'ו וינקלר-איופדרה
 חברת הפקה:  Color Force FXP
 הפצה:  Disney–ABC Domestic Television
 שידור
 רשת שידור:  FX on Hulu
 תקופת שידור מקורית:  13 בספטמבר 2021 – נובמבר 2021 
 קישורים חיצוניים
 אתר רשמי
 דף התוכנית ב-IMDb
 
Y: האיש האחרון (באנגלית: Y: The Last Man) היא סדרת דרמה פוסט-אפוקליפטית אמריקאית, המבוססת על סדרת הקומיקס באותו השם מאת בריאן ק. ווהן ופיה גואררה. הסדרה עלתה לשידור ב-13 בספטמבר 2021 בשירות "FX on Hulu".
רקע עלילתי

עלילת הסדרה מתרחשת בעולם פוסט-אפוקליפטי שבו אירוע קטסטליסטי הורג כל יונק בעל הכרומוזום Y פרט לגבר אחד, יוריק בראון, וקוף המחמד שלו, אמפרסנד. הסדרה עוקבת אחר יוריק בעודו חוצה את העולם החדש כשניצולותיו נאבקות עם אבדותיהן ומנסות לשקם את החברה העולמית, בראשות אמו של יוריק ונשיאת ארצות הברית המכהנת, ג'ניפר בראון.
הדמויות וצוות השחקנים > דמויות ראשיות

ג'ניפר בראון (דיאן ליין) - נשיאת ארצות הברית המכהנת, אמם של יוריק והירו, וחברת קונגרס המשתייכת למפלגה הדמוקרטית אשר הופכת לנשיאת ארצות הברית. בראון הייתה בעבר יו"ר ועדת מחלקת המודיעין של בית הנבחרים.
שרה בורגין / סוכנת 355 (אשלי רומנס) - אישה קשוחה, אינטליגנטית ומסתורית אשר חברה בארגון הביון הסודי טבעת קלפר. סוכנת 355 מונתה על ידי נשיאת ארצות הברית לשמש כשומרת הראש של יוריק.
יוריק בראון (בן שנצר) - אמן הימלטות חובב אשר הופך לזכר הסיסג'נדר האחרון בעולם ששרד. למרות שהוא לא שאפתן ובטלן הוא די חכם. ליוריק יש קוף מחמד בשם אמפרסנד אשר הוא היונק הזכר היחיד ששרד.
הירו בראון (אוליביה תירלבי) - אחותו של יוריק אשר הייתה בעבר פרמדיקית.
בת' דה-ויל (ג'וליאנה קנפילד) - חברתו לשעבר של יוריק.
סם ג'ורדן (אליוט פלטשר) - גבר טרנסג'נדר והחבר הטוב ביותר של הירו.
נורה בריידי (מרין אירלנד) - יועצת עיתונות לשעבר של הנשיא המנוח טד קמפבל.
קימברלי קמפבל קנינגהאם (אמבר טמבלין) - בתו של הנשיא המנוח טד קמפבל ומחברת של ספרים רבי מכר התומכים בפריווילגיה גברית.
ד"ר אליסון מאן (דיאנה באנג) - גנטיקאית באוניברסיטת הרווארד אותה הנשיאה בראון בחרה על מנת שתחקור את יוריק על מנת ללמוד ממנו כיצד ניתן יהיה להציל את האנושות.
הדמויות וצוות השחקנים > דמויות משניות

כריסטין פלורס (ג'ס סלגיירו) - ראש הסגל של הנשיא בראון.
ליסה מאריי (לורה דה קרטרט) - יועצת לשעבר בסגל של הנשיא המנוח קמפבל אשר מסייעת לנשיאה בראון.
הגנרלית פגי ריד (יאנה מקינטוש)
מרלה קמפבל (פריס ג'פרסון) - אשתו של הנשיא המנוח טד קמפבל והגברת הראשונה לשעבר.
רג'ינה אוליבר (ג'ניפר וויגמור) - הייתה אמורה במקור להפוך לנשיאה לאחר מותו של הנשיא קמפבל, אך היא לא הפכה לנשיאה משום שלפי ההערכות היא נהרגה.
רוקסן (מיסי פייל) - מנהיגת הכת "בנות האמזונה".